
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 46
                                                            din 28 februarie 2023
privind încetarea unui contract de concesiune și închirierea directă a unui teren

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 5.220/08.02.2023 şi la Consiliul Local Sighișoara cu nr. 7.220/22.02.2023, de referatul de aprobare, înregistrat cu nr. 5.222/08.02.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere contractul de concesiune nr. 2/28.370/26.01.2018, așa cum a fost modificat și completat prin actul adițional nr. 1/26.01.2018, încheiat între Municipiul Sighișoara, în calitate de concedent și Boitor Borbala, Boitor Cristian și Boitor Ovidiu - Carol, în calitate de concesionari, având ca obiect terenul situat în Municipiul Sighișoara, str. Mihai Viteazu, nr. 97A, înscris în C.F. nr. 55191, sub nr. cad. 55191, în suprafață de 100 mp., cu destinație „extinderea chioșcului”, precum și prevederile art. 6 și art. 14, lit. i) din acest contract;

Având în vedere extrasul C.F. nr. 55191 Sighișoara, potrivit căruia întreg terenul concesionat este în proprietatea Municipiului Sighișoara, iar construcția edificată pe acesta, înscrisă sub nr. cad. 55191 - C1 – spațiu comercial, este în proprietatea numiților Boitor Borbala, Boitor Cristian și Boitor Ovidiu - Carol;

Ținând cont de faptul că perioada concesiunii a fost deja prelungită, în concordanță cu prevederile contractuale, prin actul adițional nr. 1/26.01.2018, potrivit prevederilor Hotărârii Consiliului Local Sighișoara nr. 11/25.01.2018, până la data de 28.02.2023, precum și de faptul că terenul este în continuare ocupat de construcții;

Având în vedere că imobilul – teren, în suprafață totală de 100 mp., care face obiectul contractului de concesiune antemenționat, situat în intravilanul municipiului, este evidențiat în contabilitatea Municipiului Sighișoara ca aparținând domeniului privat, fiind înregistrat sub nr. de inventar 51.126; 

Având în vedere recomandările făcute, prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 3.5706/17.12.2021;

Având în vedere valoarea redevenței la care s-a ajuns în urma aplicării prevederilor contractului de concesiune;

Luând în considerare prevederile Hotărârii Consiliului Local Sighișoara nr. 234/19.12.2019 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora și pentru terenurile destinate construirii de spații cu altă destinație decât locuințe, care aparțin domeniului public și privat al Municipiului Sighișoara;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Ținând cont că în urma încetării de drept a contractului de concesiune, urmată de închirierea directă a terenului care a făcut obiectul concesionării, nu sunt afectate veniturile suplimentare la bugetul local;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 5.221/08.02.2023, prin care se propune încetarea unui contract de concesiune și închirierea directă a unui teren;
            Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

          H O T Ă R Ă Ş T E:

Art. 1. Se ia act de faptul că, la data de 28.02.2023, încetează de drept, prin ajungere la termen, contractul de concesiune nr. 2/28.370/26.01.2018, astfel cum a fost modificat și completat prin actul adițional nr. 1/26.01.2018, încheiat între Municipiul Sighișoara, în calitate de concedent și numiții Boitor Borbala, Boitor Cristian și Boitor Ovidiu - Carol, în calitate de concesionari, având ca obiect terenul situat în Municipiul Sighișoara, str. Mihai Viteazu, nr. 97A, înscris în C.F. nr. 55191, sub nr. cad. 55191, în suprafață de 100 mp., cu destinație „extinderea chioșcului”, pe care este edificată construcția: C1 – spațiu comercial, de sub nr. cad. 55191-C1, aflată în proprietatea concesionarilor.

Art. 2. Ca o consecință a prevederilor articolului precedent, prezenta hotărâre se va depune la Biroul de Cadastru și Publicitate Imobiliară Sighișoara în vederea radierii dreptului de concesiune constituit în favoarea numiților Boitor Borbala, Boitor Cristian și Boitor Ovidiu - Carol asupra terenului cu suprafața de 100 mp., situat în Municipiul Sighișoara, str. Mihai Viteazu, nr. 97A, înscris în C.F. nr. 55191, sub nr. cad. 55191, astfel cum este prevăzut în prezenta hotărâre.

Art. 3. (1) Se aprobă, începând cu data de 01.03.2023, închirierea directă a terenului intravilan situat în Municipiul Sighișoara, str. Mihai Viteazu, nr. 97A, în suprafață de 100 mp., cu categoria de folosință curți - construcții, înscris în C.F. nr. 55191, sub nr. cad. 55191, către numiții Boitor Borbala, Boitor Cristian și Boitor Ovidiu - Carol, cu destinația de teren aferent construcției – spațiu comercial, proprietatea acestora, înscrisă sub nr. cad. 55191 - C1.

(2) Chiria va fi de 5.129,64 lei/an, respectiv de 51,2964 lei/mp./an, plătibilă semestrial, cu termene scadente la 31 martie și 30 septembrie a fiecărui an, şi va fi indexată anual cu indicele de inflaţie. 

(3) Durata închirierii va fi de 5 (cinci) ani, începând cu data de 01.03.2023, cu posibilități de prelungire.

(4) Contractul de închiriere va fi întocmit în conformitate cu prevederile legislative în vigoare.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Public Cadastru, Topometrie și Administrare Terenuri Agricole și Forestiere şi Biroul Juridic din cadrul Municipiului Sighişoara.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighișoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;
  2 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Biroul Juridic;
  1 ex. numiții Boitor Borbala, Boitor Cristian și Boitor Ovidiu - Carol.
14 ex.

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 46/28.02.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


